KOZMIKUS FELELŐSSÉGÜNK
(előadás-vázlat a 2013. évi évnyitóhoz)
Amikor összejövünk minden év nem túlságosan elején a Csörsz utcában, jómagam mindig bizonyítom, hogy az Emberiség egyedül van a Kozmoszban. Sokan már bizonyára unják ezt a témát, ezért én igyekszem ezt egyre érdekesebben bizonyítani. Most nem kevesebbet, mint magát az Egyistent vonom be a témába, mert biztos vagyok abban, hogy a kereszténység Egyistene a mindenható bizonyítéka annak, hogy a progresszió egyetlen vonalon (Törzsön, lásd: V.A. Astvatzaturian, www.filozofiaivitakor.hu „Tagjaink névsora” oldal, haladt előre, „Vahan Anhaghth Astvatzaturian” fájlon belül „Kormotheosz” c. műve. Ugyanakkor nekem is több írásom fent van a fenti honlap „Detre Csaba” fejezetében, amelyek mind a Progresszió unikális fejlődési vonalát igyekszik bizonyítani.
E téren kétségkívül a legsúlyosabb bizonyíték az, amelyet már szintén sokadszorra ismételek, hogy az Emberiség egész ismerethalmaza annak bizonyítéka, hogy mint ilyen, egyedüli a Kozmoszban.Egyébként ez az ismerethalmaz annak is bizonyítéka,hogy a Kozmosz genetikailag egységes halmaz, minden része bármelyik más részének vérrokona. Ehhez hozzátartozik Isten is, mint a Kozmosz szerves része.
Akkor mi szükség van itt további bizonyítékokra, pláne a bizonyítékok közé bevonni magát Istent is? Nagyon is szükséges Isten bevonása!  Mert a kereszténység Istene maga a Poszthumán, amely az Emberből fejlődött ki! (Nem érdemes itt mindenféle fantasztikus szuperembereket vizionálni, az Új Testamentumban már kétezer éve benne van az, hogy mi is lényegében a Poszthumán. Maga Krisztus az!  A keresztény vallás az összes vallás közül kiemelkedik abban, hogy megmutatja az Evolúció útját az Ember után.

-----------------------------------------------------------------------------
Megjegyzés: Nem értek egyet azokkal a koncepciókkal, amelyek  a tomizmusból eredeztethetők, s a teológiát mintegy ezoterizálják, valamennyi tudományt, a filozófiát különösen a teológiának alávetett („philosophia ancilla theologiae”) diszciplínaként tekintik. Ugyanakkor az emberi ismerethalmazt merev, átjárhatatlan diszciplináris határokkal szabdalják szét. Ez a kép azt sugallja, hogy a teológia bármiféle tudományba beleszólhat, sőt diszponálhat is ezek felett, de a teológia viszont kizárólag csak a szakavatottak (talán jobb kifejezés a beavatottak) számára nyitott, más tudományok képviselői számára eleve szigorúan elzárt terület…
Napjainkban megfigyelhető, hogy kozmogóniai kérdésekkel többnyire képtelenség a tudomány (scientia) – teológia párbeszéd, mert ha a problematika „beleakad” valahol Istenbe az egész dialógus lefagy. Ezért nagyon sokan menekülnek az ilyesféle témáktól.
Ez azonban egyáltalán nem volt mindig így:

Az igazság az, hogy a „sötét középkor” színes szellemi forgatagában szabadon lehetett olyasféle kérdésekkel foglalkozni, hogy milyen kokrétum is lehet Isten megjelenési formája, pl. uborka, sasmadár vagy akár egy kőszikla.  Szinte közügy volt alapvető teológiai kérdésekkel foglalkozni.  Aztán jöttek az újkor elejei vallásháborúk, a teológia Nyugat Európában bezáródott, militarizálódott és különösen  ezoterizálódott. A korai kereszténység nagyon is emberi volt, Isten bennünk az emberekben élt, nem a végtelen magasságokból mérte ránk rettenetes büntetéseit, vagy akár végtelen jóságát.   (v. ö. SCHLEIERMACHER, F. E. D. Ges. Werke „Zur Theologie”, 1838, SOHNGOTT’S Dániel: Glaubeslehre (Hittan) -Armenopolis – 1801)
Tökéletesen egyetértek Ernst HAECKEL (és mások) megállapításával, hogy a világ megismerésének alapvető tudománya a teológia, s nem pedig elrejtésének a tudománya.
-----------------------------------------------------------------------------
Azzal, hogy kimondjuk, hogy egyedül vagyunk, az számunkra a végtelen potenciát, s mindenben a végtelen lehetőséget (possibilitas) biztosítja.
Az kozmikus fejlődésdinamikát az elmúlt évtizedekben egy kettős rendszerben modelleztem (Detre: több dolgozat a www.filozofiaivitakor.hu „Tagjaink névsora” ,”Detre Csaba” oldalon: az univerzális mozgásmennyiséget, ami egy állandó (vide: Cartesius: Principia Philosophiae, Leyden, 1644)  a mintegy gátként (= potentia)  értelmezhető, amely a mozgásmennyiséget bizonyos irányokban beszorítja (actus progrediens) , más irányokban szétengedi (actus regrediens)  Ezt elnevezhetem Kozmikus Közlekedőedény Dinamikai Modellnek. Végül is az actus progrediens, azaz a mozgásmennyiség egyetlen „irányban” a fokozatos magasabb és magasabb rendűség irányában növekszik, s az összes többi „irányban” (actus regrediens)  csökken. Ezért van az, hogy az emberi társadalmon kívül az egész világot, regredálónak, , leépülőnek, szétesőnek látjuk.
Az Ember evolúciós úton, az Evolúciós Törzs mentén jött létre, ezt a ratio (a „tudomány”) bizonyítja. Az Ember végtelen dünamisza odáig vezet, hogy Emberistenné (Anthrópotheosz) váljon. Nagyon régi kérdés az, hogy hol is húzódik az Ember és az Isten határa? (Sokak szerint már ma is a Homo sapiens valamiféle isteni képességekkel rendelkezik: atomenergia, lézer, űrhajózás, stb., stb.)
Megjegyzés: A dialektikus materializmusból származó „alapvető mozgásforma” kifejezés mind olyan rendszer, amelyek közti evolúciós határ megvonásától a ratio (azaz a „tudomány”)  még nagyon messze van.) Pl. mi jelöli ki az élettelen és élő anyag közti határt? Mi jelöli ki „ember alatti élő anyag” és az „emberi élő anyag” közötti határt? (Emlékeztetőül: ENGELS „A természet dialektikájában” az alábbi „alapvető mozgásformákat” nevezi meg: élettelen anyag, élő anyag, értelemmel bíró anyag (ember). Ezeket lazán fejlődési sorba is rendezi, de a határok kérdésével érdemben nem foglalkozik.) Azok a konkrét rendszerek feletti uralmak (atomenergia, elektromágneses sugarak koherenssé tétele még nem jelentenek isteni képességet, de az „alapvető mozgásformák” fejlődési sorozatának „in vitro” megismétlése már valószínűleg megközelíti az isteni képességet.
Az egyértelmű isteni képesség, a teremtés, méghozzá a kozmikus teremtés képessége! Az Ember azzal éri el a végtelen dünamisz képességét, amikor determinálni fogja az Időt. Ezzel válik Teremtő Istenné.
Azzal, hogy az Emberből Kifejlődött Isten diszponál az Idő felett, a Fejlődés (ami maga a Teremtés) Szukcesszióját bármilyen sorrendben alakíthatja. Az is lehet, hogy Mi akik az elődei voltunk, már az Ő teljes uralma alatt állunk, már eltüntette azt az állapotot, amikor Ő kifejlődött Belőlünk.
Mint látható, az Ember Kozmikus Felelőssége potenciálisan Isteni Kozmikus Felelősség.
